**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**Бекитилди**

Кыргыз Республикасынын

Билим берүү жана илим министрлигинин

2018-жылдын «31» декабры

№1615/1 буйругу менен

**Жогорку кесиптик билим берүү боюнча**

**Мамлекеттик билим берүү стандарты**

**530002 Соттук экспертиза** адистиги боюнча

Квалификациясы: “Эксперт-криминалист”

**Бишкек – 2018- ж.**

**1. Жалпы жоболор**

1.1. Жогорку кесиптик билим берүүнүн 530002 Соттук экспертиза адистиги боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын Өкмөтү билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын Билим берүү жана илим министрлиги тарабынан иштелип чыккан жана Кыргыз Республикасынын Өкмөтү аныктаган тартипте бекитилген.

Бул Мамлекеттик билим берүү стандартын аткаруу кесиптик билим берүү программаларды ишке ашыруучу бардык жождор үчүн уюштуруучулук-укуктук формаларына карабастан милдеттүү болуп эсептелет.

1.2. Терминдер, аныктамалар, белгилөөлөр, кыскартуулар

Жогорку кесиптик билим берүүнүн ушул Мамлекеттик билим берүү стандартында "Билим берүү жөнүндө" Кыргыз Республикасынын Мыйзамына жана Кыргыз Республикасы жогорку кесиптик билим берүү жаатында белгиленген тартипте кабыл алган эл аралык документтерге ылайык терминдер жана аныктамалар пайдаланылат.

- **негизги билим берүү программасы** – максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

- **даярдоонун багыты** – ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- **профили** – негизги билим берүү программасынын конкреттүү бир түргө багытталышы жана (же) кесиптик иш объектиси;

- **дисциплиналардын цикли** – окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон билим берүү программасынын бир бөлүгү же окуу дисциплиналарынын жыйындысы;

- **модуль** – окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон окуу дисциплинасынын бөлүгү;

- **компетенттүүлүк** – тийиштүү тармакта кесиптик иш жүргүзүү үчүн зарыл жекече сапаттардын, билимдердин, билгичтиктердин жана көндүмдөрдүн кыймылдуу комбинациясы;

- **зачеттук бирдик (кредит)** – негизги кесиптик билим бер программасынын эмгек сыйымдуулугунун шарттуу өлчөмү;

- **окутуунун натыйжалары** – негизги билим берүү программасы модулу боюнча окуунун натыйжасында ээ болгон компетенциялар.

1.3. Кыскартуулар жана белгилөөлөр

Ушул Мамлекеттик билим берүү стандартында төмөндөгү кыскартуулар колдонулат:

**МББС** – Мамлекеттик билим берүү стандарты;

**ЖКББ** – жогорку кесиптик билим берүү;

**НББП** – негизги билим берүү программасы;

**ОМБ** – окуу-методикалык бирикме;

**НББП ДЦ** – негизги билим берүү программасынын дисциплиналарынын цикли;

**ЖИК** – жалпы илимий компетенциялар;

**ИК** – инструменталдык компетенциялар;

**КК** – кесиптик компетенциялар;

**СИЖМК** – социалдык-инсандык жана жалпы маданий компетенциялар.

**2. Колдонуу тармагы**

2.1. Жогорку кесиптик билим берүүнүн ушул Мамлекеттик билим берүү стандарты (мындан ары - ЖКББ МББС) 530002 Соттук экспертиза адистиги боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысы жана уюштуруучулук-усулдук документтерди иштеп чыгуу, лицензиясы же Кыргыз Республикасынын аймагында мамлекеттик аккредитациясы (аттестациясы) бар, бардык жогорку кесиптик билим берүүчү билим берүү мекемелеринин (мындан ары - жождор), уюштуруучулук-укуктук формаларына карабастан жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. Ушул ЖКББ МББСын 530002 Соттук экспертиза адистиги боюнча негизги пайдалануучулар болуп төмөнкүлөр саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө аттестацияны, аккредитацияны жана сапатка контролду жүзөгө ашыруучу ыйгарым укуктуу мамлекеттик органдары.

2.3. Абитуриенттердин даярдыгынын деңгээлине талаптар.

2.3.1. “Адис” квалификациясын ыйгаруу менен жогорку кесиптик билим алууга талапкер абитуриенттин билим денгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

3.1. Кыргыз Республикасында 530002 Соттук экспертиза адистиги боюнча ЖКББ НББПны өзүнчө адистиктер боюнча ишке ашырылат:

ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "адис" квалификациясын ыйгаруу менен жогорку билими тууралуу диплом берилет.

3.2. 530002 Соттук экспертиза адистиги боюнча жалпы орто же кесиптик орто билим базасында күндүзгү окуу формасынын окуу мөөнөтү 5 жылдан кем эмес болушу керек.

530002 Соттук экспертиза адистигинде күндүзгү-сырттан (кечки), сырттан жана дистанттык окуу формалары каралган эмес.

ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Өкмөтү белгилейт.

3.3. 530002 Соттук экспертиза адистиги боюнча НББПнын жалпы орто же кесиптик орто билим базасында эмгек сыйымдуулугу күндүзгү окуу формасында 300дөн кем эмес зачеттук бирдикке (кредитке) барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес зачеттук бирдикке (кредитке) барабар.

Бир окуу семестринин эмгек сыйымдуулугу 30 зачеттук бирдикке (кредитке) барабар (окуу процесси эки семестрлик болуп курулган учурда).

Бир кредит (зачеттук бирдик) студенттин окуу ишинин 30 саатына барабар (анын ичинде аудиториялык, өз алдынча иштөө жана аттестациянын бардык түрлөрү).

3.4. ЖКББ 530002 Соттук экспертиза адистиги боюнча НББПнын инсанды окутуу жана тарбиялоо жаатындагы даярдоонун максаттары.

3.4.1. 530002 Соттук экспертиза адистиги боюнча ЖКББ НББПнын окутуу жаатындагы даярдоонун максаты:

“Гуманитардык, социалдык, экономикалык, математикалык жана табигый илимий билимдердин негиздери жаатында даярдоо, бүтүрүүчүгө тандап алган иш чөйрөсүндө ийгиликтүү иштөөгө мүмкүндүк берүүчү атайын кесиптик (адистин деңгээлинде) билим алуу, анын социалдык мобилдүүлүгүнө жана эмгек базарындагы туруктуулугуна өбөлгө түзүүчү универсалдуу жана предметтик-адистешкен компетенцияларга ээ болуу”.

3.4.2. 530002 Соттук экспертиза адистиги боюнча ЖКББ НББПнын инсанды тарбиялоо жаатындагы даярдоонун максаты:

студенттердин социалдык-инсандык сапаттарын калыптандыруу: максатка умтулгандык, уюшкандык, эмгекчилдик, жоопкерчилик, жарандуулук, коммуникативдүүлүк, толеранттуулук, алардын жалпы маданияттын жогорулатуу ж.б.

3.5. Бүтүрүүчүлөрдүн кесиптик иш чөйрөсү.

530002 Соттук экспертиза адистиги боюнча бүтүрүүчүлөрдүн кесиптик даярдоо чөйрөсү өзүнө төмөнкүлөрдү камтыйт:

Сот өндүрүшүн камсыз кылуу боюнча, фактылык маалыматтардын аныктоо үчүн зарыл болгон маалыматтарды материалдык алып жүрүүчүлөрдү табуу, белгилөө, алып коюу жана изилдөө жолу менен укук бузууларды алдын алууну, бетин ачууну жана териштирүүнү атайын билимдерди колдонуу менен соттук-эксперттик ишмердүулүктү жүргүзүүнү.

3.6. Бүтүрүүчүлөрдүн кесиптик ишмердигинин объекттери:

530002 Соттук экспертиза адистиги боюнча бүтүрүүчүлөрдүн кесиптик ишмердигинин объектиси:

издөө-далилдик маалыматты материалдык алып жүрүүчүлөрдүн касиеттери жана белгилери.

3.7. Бүтүрүүчүлөрдүн кесиптик ишмердүүлүктөрүнүн түрлөрү:

* эксперттик;
* техника-криминалисттик;
* маалыматтык;
* уюштуруу-башкаруучулук;
* уюштуруу-усулдук;
* илим-изилдөө;
* алдын алуучулук.

Бүтүрүүчү даярдалып жаткан негизги кесиптик иштин конкреттүү түрлөрү кызыкдар иш берүүчүлөр менен бирдикте жогорку окуу жайы тарабынан иштелип чыгуучу билим берүү программасынын мазмунун аныктоого тийиш.

3.8. 530002 Соттук экспертиза адистиги боюнча адис кесиптик ишмердигине ылайык төмөнкү кесиптик маселелерди чечүүсү керек:

*эксперттик ишмердүүлүктө:*

жазык, жарандык иштер жана административдик укук бузуулар боюнча соттук экспертизаларды өткөрүү;

укук коргоо органдардын жана башка укук колдонуу ишмердүүлүгүнүн субъекттеринин тапшырмалары боюнча изилдөө өндүрүшү;

*техника-криминалистикалык ишмердүүлүктө:*

укук бузуулардын материалдык издерин табуу, белгилөө, алып коюу максатында окуя болгон жерлердин буюмдук жагдайын, ошондой эле аларды алдын ала изилдөө;

башка процессуалдык аракеттерде адис катары катышуу; адис катары ыкчам-издөө иш чараларына катышуу;

жарандык сот өндүрүшүндө жана административдик укук бузуулар жөнүндөгү иштер боюнча адис катары катышуу;

*маалымат ишмердүүлүгүндө:*

* эксперт-криминалисттик каттоолорду, маалымдама-маалыматтык жана маалыматтык издөө системаларын уюштурууга жана жүргүзүүгө катышуу;

*уюштуруу-башкаруучулулк ишмердүүлүгүндө:*

* конкреттүү кесипкөйлүк маселелерди чечүү процессинде кичи жамааттардын жана аткаруучулардын тобунун ишин уюштуруу;

*уюшуруу-усулдук ишмердүүлүгүндө:*

- соттук экспертизаларды дайындоо жана жүргүзүү маселелери жана ошондой эле териштирилип жаткан укук бузуулардын фактылык (чыныгы) жагдайларын аныктоо үчүн криминалистикалык каражаттарды жана ыкмаларды колдонуунун мүмкүнчүлүктөрү боюнча укук коргоо органдарынын жана укук колдонуу ишмердүүлүгүнүн субъекттерин окутуу жана кеңеш берүү;

- соттук-эксперттик мекемелердин кызматкерлерин окуя болгон жердин материалдык жагдайлары менен иштөөнүн ыкмаларына жана соттук экспертиза өндүрүшүнүн методикаларына окутуу;

- илимдин жана техниканын азыркы жетишкендиктерин, ата мекендик жана чет өлкөлүк соттук-эксперттик практиканын жетишкендиктерин жайылтуу жана киргизүү;

*илимий изилдөө ишмердүүлүгүндө:*

- өзүнүн кесипкөйлүк ишмердигинин профилине ылайык колдонмо илимий изилдөөлөрдү жүргүзүү;

*алдын алуу ишмердүүлүгүндө:*

* эксперттик практиканын анализинин жана жалпылоосунун негизинде укук бузууларга көмөк болгон себептерди жана шарттарды аныктоо, аларды жоюуга багытталган сунуштарды иштеп чыгуу.

**4. НББПны ишке ашыруунун шарттарына жалпы талаптар**

Жождун НББПны ишке ашыруудагы укуктарына жана милдеттерине карата жалпы талаптар.

4.1.1. Жождор даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын даярдоо багыттары боюнча эмгек рыногунун керектөөлөрүн эсепке алуу менен тийиштүү мамлекеттик билим берүү стандартынын негизинде иштелип чыгылат.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен жыл сайын жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

- билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;

- окутуучулук курамдын сапатын жана компетенттүүлүгүн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;

- өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

НББПнын адистешүүсү жогорку окуу жайы тарабынан болжолдуу ЖКББнүн НББПна (1-тиркеме) ылайык аныкталат. Өздөштүрүүнүн натыйжаларына жана НББПнын адисти даярдоо структурасына аскердик кызмат жана/же укук коргоо органдарында кызмат кылуу каралган жождор үчүн адистешүү бөлүгү боюнча талаптар ушул билим берүүчү мекемелер тарабынан аныкталат (белгиленет).

Жогорку окуу жайлары адисти даярдоонун негизги НББПны илимдин, техниканын, маданияттын, экономиканын, технологиялардын жана социалдык чөйрөнүн өнүгүүсүн эске алуу менен жаңыртып туруусу керек.

Окуучунун кесиптик мүмкүнчүлүктөрүн калыптандыруу жана өнүктүрүү максатында компетенттүүлүк багытын ишке ашырууда окуу процессинде активдүү жана интерактивдүү формаларды (компьютердик жана ролдук оюндарды, конкреттүү учурларды талдоо, психологиялык жана башка тренингдерди, калкка студенттик юридикалык клиникаларда юридикалык кеңеш берүү) көбүрөөк колдонуу зарыл. Окуу курстарынын алкагында мамлекеттик жана коомдук уюмдардын өкүлдөрү менен, тиешелүү тармактагы эксперттер жана кызматкерлер менен жолугушууларды уюштуруу керек.

Интерактивдүү формаларда өткөрүлүүчү сабактардын үлүштүк салмагы адисти даярдоо НББПнын башкы максаты болуп саналат жана окуучулардын контингентинин өзгөчөлүктөрү жана конкреттүү дисциплиналардын мазмуну эсепке алынып, жалпысынан окуу процессинде аудиториялык сабактардын 20 пайызынан кем болбошу керек.

4.1.2. Студенттерди жана бүтүрүүчүлөрдү даярдоонун сапатын баалоо алардын күндөгү, аралыктык жана жыйынтык мамлекеттик аттестациясын камтышы керек. Студенттерди жана бүтүрүүчүлөрдү алардын жекече жетишкендиктерин тийиштүү НББПнын этаптуу же түпкү талаптарга ылайык келгидей аттестациялоо үчүн баалоочу каражаттардын типтүү тапшырмаларды, текшерүү жумуштарын, тесттерди ж.б. камтуучу, билимдерди, билгичтиктерди жана ээ болгон компетенциялардын деңгээлин баалоого мүмкүндүк берүүчү базалары түзүлөт. Баалоочу каражаттардын базаларын жож иштеп чыгат жана бекитет.

Бүтүрүп чыгаруучу квалификациялуу иштердин мазмунуна, көлөмүнө жана түзүмүнө карата талаптар жогорку окуу жайдын белгиленген тартиби боюнча аныкталат.

4.1.3. НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн-өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жогорку окуу жайынын НББПсы студенттин тандоосу боюнча дисциплинаны ар бир ДЦнын вариативдүү бөлүгүнүн үчтөн биринен кем эмес көлөмүн түзүүсү керек. Студенттин каалоосу боюнча дисциплиналарды түзүүнүн тартибин жождор аныктайт.

4.1.5. Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө студенттерди алардын укуктары жана милдеттери менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.2. Студенттин НББПны ишке ашыруудагы укуктарына жана милдеттерине карата жалпы талаптар.

4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

4.3. Студенттин окуу жүгүнүн максималдуу көлөмү жумасына 45 саатка белгиленет, ага адисти даярдоого НББПга жож тарабынан кошумча коюлган жана окуп жаткандар изилдөө үчүн милдеттүү болуп эсептелбеген аудиториядагы жана аудиториядан тышкаркы (өз алдынча) окуу ишинин жана факультативдик тартиптин бардык түрү кирет.

Жумасына аудиториялык сабактардын күндүзгү окуу формасындагы көлөмүн ЖКББнын деңгээлин жана даярдоонун багытынын спецификасын эсепке алуу менен, ар бир окуу дисциплинасын үйрөнүүгө бөлүнгөн жалпы көлөмдүн 50%ы чектеринде мамлекеттик билим берүү стандарты аныктайт.

Практикалык сабактардын жана практикумдардын жалпы көлөмү аудиториялык сабактардын жалпы көлөмүнүн 50 %дан кем болбоосу тийиш.

4.4. Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес.

**5. Адистик боюнча НББПнын талаптары**

5.1. Адисти даярдоо боюнча НББПны өздөштүрүүнүн жыйынтыгына талаптар.

“Адис” квалификациясын ыйгаруу менен 530002 Соттук экспертиза адистиги боюнча бүтүрүүчү негизги билим берүү программасынын максаттарына жана ушул ЖКББ МББСнын 3.4. жана 3.8-пункттарында көрсөтүлгөн кесиптик иштин тапшырмаларына ылайык төмөндөгү компетенцияларга ээ болушу керек:

а) **универсалдык:**

- *жалпы илимий (ЖИК):*

* айланадагы чөйрө жөнүндөгү илимий билимдердин толук тутумун колдоно билет, маданияттын, жашоо-турмуштун баалуулуктарын табууга жөндөмдүү (ЖК-1);
* кесиптик маселелерди чечүүдө математикалык / табигый / гуманитардык / экономикалык илимдердин негизги жоболорун колдонууга жөндөмдүү (ЖК-2);
* жогорку даражадагы өз-алдынчалулуукта заманбап билим берүү жана маалымат технологияларын колдонуу менен жаңы билим алууга жөндөмдүү (ЖК-3);
* адаттагы жана инновациялык ойлорду түшүнүүгө жана колдонууга, аларды ишке ашыруу кадамдарын табууга жана изилдөө ишмердүүлүгүнүн негизги усулдарын колдонуп, долбоорлор үстүндө иштөөгө катышууга жөндөмдүү (ЖК-4);
* илимдеги, техникадагы жана технологиялардагы, профессионалдык чөйрөдөгү жаңы кубулуштардын социалдык-экономикалык жана маданий натыйжаларын талдоого жана баалоого жөндөмдүү (ЖК-5);
* өзүнүн эмгегин илимий негизде баалоого, өзүнүн иш-аракеттеринин жыйынтыгын жогорку даражадагы өз-алдынчалуулук менен баалоого жөндөмдүү (ЖК-6).

*- инструменталдык(ИК):*

* маалыматты кабыл алууга, жалпылоого жана талдоого, максат коюуга жана ага жетүүнүн жолдорун тандоого жөндөмдүү (ИК-1);
* мамлекеттик жана расмий тилдерде өзүнүн оозеки жана жазуу сүйлөмдөрүн логикалык туура, аргументтүү жана ачык түзүүгө жөндөмдүү (ИК-2);
* социалдык баарлашуу деңгээлинде чет тилдердин бирөөсүн билет (ИК-3);
* ишмердик баарлашууну жүзөгө ашырууга жөндөмдүү: эл алдына чыгып сүйлөө, сүйлөшүүлөр, кенешме өткөрүү, иштиктүү кат алмашууга, электрондук коммуникациялар (ИК-4);
* маалыматты алуунун, сактоонун жана кайра иштетүүнүн негизги усулдарына, ыкмаларына жана каражаттарына, маалымат башкаруунун каражаты катары компьютер менен, анын ичинде глобалдык компьютердик тармактарда жана корпоративдик маалыматтар тутумунда иштөө көндүмдөрүнө ээ (ИК-5);
* уюштуруу жана башкаруу чечимдерин иштеп чыгууга катышууга жөндөмдүү (ИК-6).

*- социалдык-инсандык жана жалпы маданий (СИЖМК):*

* коомдо кабыл алынган моралдык жана укуктук негизде социалдык өз-ара иш жүргүзүүгө жөндөмдүү, элге сый, башка маданиятка толеранттуулук жана шериктештик мамилелерди колдоого даярдыкты көрсөтөт (СИЖМК-1);
* өзүнүн жетишкендигин жана жетишпегендигин сын көз менен кароону, жетишкендиктерин өнүктүрүү жана жетишпегендиктерин жоюу жолдорун белгилөөнү жана каражаттарын табууну билет (СИЖМК-2);
* активдүү жарандык позицияда болууга, жарандык демократиялык коомдун баалуулуктарынын негизиндеги диалогго жөндөмдүү жана даяр (СИЖМК-3);
* сергек жашоо үлгүсүнө, табиятты коргоого жана ресурстарды рационалдуу колдонууга керек болгон билимдерин колдонууга жөндөмдүү (СИЖМК-4);
* жамаатта, анын ичинде дисциплиналар аралык долбоорлордо иштөөгө жөндөмдүү (СИЖМК-5).

**б) кесиптик (КК):**

Бүтүрүүчү төмөнкү кесиптик компетенцияларга ээ болууга тийиш (КК):

*эксперттик ишмердүүлүктө:*

- соттук экспертиза жана криминалистика негиздери боюнча теоретикалык, усулдук, процессуалдык жана уюштуруу билимдерин соттук экспертиза жана изилдөө өндүрүшүндө колдонууга жөндөмдүү (КК-1);

- кесиптик ишинде соттук эксперттик изилдөө ыкмаларын колдонууга жөндөмдүү (КК-2);

- буюмдук далилдерди изилдөөдө табигый илимий ыкмаларды колдонууга жөндөмдүү (КК-3);

- соттук экспертиза өндүрүш процессинде материалдык обьекттер - буюмдук далилдерди табууда, фиксациялоодо жана изилдөөдө техникалык каражаттарды колдонууга жөндөмдүү (КК-4);

- алган билимин материалдык жана процесстик укук жаатында колдонууга жөндөмдүү (КК-5).

*Техника - криминалистикалык ишмердүүлүктө:*

- окуя болгон жерди кароодо техника-криминалистик ыкмаларын жана табуу, белгилөө, алуу жана материалдык объекттерди - буюмдук далилдерди алгачкы изилдөө каражаттарын колдонууга жөмдөмдүү (КК-6);

- тергөө амалдарында жана башка процесстик иштерде, ошондой эле процесстик эмес иштерде адис катары катышууга жөндөмдүү (ПК-7);

*маалымат иштеринде:*

- эксперт-криминалисттик эсеп жүргүзүүгө, эксперттик ишмердүүлүктүн ар кандай түрлөрүн камсыздандырууга багытталган сурамжылоо-маалыматтык жана маалыматтык-издөө системасын уюштурууга катышууга жөндөмдүү (КК-8);

*уюштуруу-башкаруу ишмердүүлүгүндө:*

- адистердин топторунун жана эксперттердин комиссиясынын иштерин уюштурууга жөндөмдүү (КК-10);

- улуттук мыйзамдардын, ведомстволук укуктук актылардын, функционалдык милдеттердин жана иш кагаздарынын негиздеринин талаптарына ылайык кесиптик ишмердүүлүктү уюштурууга жөндөмдүү (КК-11);

- кызматтык жамаатта коррупциянын болушуна салым кошкон себептерди жана шарттарды табууга жана четтетүүгө жөндөмдүү (КК-12);

- бекитилген форма боюнча пландарды жана отчетторду түзүүгө жөндөмдүү (КК-13);

- укук колдонуу практикасында илимий-техникалык ыкмалардын алдыңкы тажрыйбаларын көрсөтүүгө, жайылтууга жана колдонууга жөндөмдүү (КК-14);

- эксперттик практикада техникалык эксплуатация боюнча, техникалык каражаттарды текшерүү, колдонуу иш-чараларын уюштурууга жана ишке ашырууга жөндөмдүү (КК-15);

- өзгөчө шарттарда, өзгөчө кырдаалдарда кесиптик маселелерди аткара билүү жана өзгөчө абалдын режим шарттарында, аскердик абалда биринчи медициналык жардам көрсөтүүгө жана кызматтык маселелерди чечүү процессинде өзүнүн жана жарандардын коопсуздугун камсыздандырууга жөндөмдүү (КК-16);

*уюштуруу-усулдук ишмердүүлүктө:*

- укук коргоо органдарынын кызматкерлерин буюмдук далилдерди табуу, көрсөтүү, аныктоо, издөө ыкмаларына үйрөтүүгө жана аларды укук бузууларды иликтөөдө жана ачууда колдонууга жөндөмдүү (КК-17);

- соттук экспертизаны дайындоо жана жүргүзүү маселелери боюнча укук колдонуу ишмердүүлүгүнүн субъекттерин, ошондой эле изилденип жаткан укук бузуулардын далилдик шарттарын аныктоодо криминалисттик ыкмаларды жана каражаттарды колдонууга мүмкүн боло тургандыгы тууралуу кеңеш берүүгө жөндөмдүү (КК-18);

*илимий-изилдөө ишмердүүлүгүндө:*

- сот-эксперттик практиканы, илимий маалыматты, изилдөөнүн тематикасы боюнча ата мекендик жана чет элдик тажрыйбаны анализдөөгө жөндөмдүү (КК-19);

- прикладдык илимий изилдөө жүргүзүү ыкмасын колдонууга жөндөмдүү, анализ жана алардын жыйынтыктарын анализдөөгө жана кайра иштеп чыгууга жөндөмдүү (КК-20);

- изилдөөнүн темасы боюнча корутунду чыгарууга, жалпылоого, аткарылган изилдөөнүн жыйынтыктары боюнча отчетторду, публикацияларды даярдоого жөндөмдүү (КК-21);

*алдын- алуу ишмердүүлүгүндө:*

- укук бузууларга жол берүү себептерин жана шартарын эксперттик практиканын анализинин жана жалпылаштыруусунун негизинде көрсөтүүгө, аларды четтетүүгө багытталган сунуштарды иштеп чыгууга жөндөмдүү (КК-22);

*№1 Адистешүү. ”Криминалисттик экспертизалар”.* Адистешүүгө ылайык бүтүрүүчү ээ боло турган кесиптик-атайын компетенциялар (КАК) жож тарабынан аныкталат.

*№2 Адистешүү. “Инженердик-техникалык экспертизалар”.* Кесиптик ишмердүүлүктө инженердик-техникалык экспертизанын жана изилдөөнүн ыкмаларын колдонууга жөндөмдүү(КАК-2.1);

- процессуалдык жана процессуалдык эмес иш-аракеттерге катышууда жарандык, административдик, кылмыш сот өндүрүшүндө фактыларды (иштин жагдайын) көрсөтүү үчүн материалдык объекттерди алдын-ала табууда, фиксациялоодо, алууда инженердик-техникалык ыкмаларды колдонууга жөндөмдүү (КАК-2.2);

- инженердик-техникалык экспертизаларды дайындоо жана жүргүзүү маселелери жана сот өндүрүшүндө инженердик-техникалык билимдердин заманбап мүмкүнчүлүктөрү боюнча укук колдонуу ишмердүүлүгүнүн субъекттерине усулдук жардам көрсөтүүгө жөндөмдүү (КАК-2.3);

*№3 Адистешүү.* *“Буюмдардын жана материалдардын экспертизалары”:*

*-* буюмдарды жана материалдарды изилдөө жана экспертиза ыкмаларын колдонууга жөндөмдүү (КАК-3.1);

- процессуалдык жана процессуалдык эмес иш-аракеттерге катышууда жарандык, административдик, кылмыш сот өндүрүшүндө фактыларды (иштин жагдайын) көрсөтүү максатында материалдык объекттерди алдын-ала табууда, фиксациялоодо, алууда атайын, физикалык, химиялык жана физика-химиялык ыкмаларды колдонууга жөндөмдүү (КАК-3.2);

- буюмдарга жана материалдарга экспертизаларды дайындоо жана жүргүзүү маселелери боюнча, ошондой эле далилдөө жана иликтөө маалыматтарын алуу үчүн заманбап илимдин мүмкүнчүлүктөрүн укук колдонуу ишмердүүлүгүнүн субъекттерине усулдук жардам көрсөтүүгө жөндөмдүү (КАК-3.3);

*№4 Адистешүү. ”Экономикалык экспертизалар”:*

- кесиптик ишмердүүлүктө экономикалык экспертизанын жана изилдөөнүн ыкмаларын колдонууга жөндөмдүү (КАК-4.1);

- процессуалдык жана процессуалдык эмес иш-аракеттерге катышууда жарандык, административдик, кылмыш сот өндүрүшүндө фактыларды (иштин жагдайын) көрсөтүү максатында объекттерди (материалдык жана акча каражаттарынын кыймылы жана алар жөнүндө маалыматтары бар чарбалык операцияларды камтыган алгачкы жана отчеттук документтерди) алдын-ала табууда, фиксациялоодо, алууда сот-экономикалык ыкмаларды колдонууга жөндөмдүү (КАК-4.2);

- экономикалык экспертизаларды дайындоо жана жүргүзүү маселелерин жана сот өндүрүшүндөгү экономикалык билимдин заманбап мүмкүнчүлүктөрү боюнча укук колдонуу субъекттерине методикалык жардам көрсөтүүгө жөндөмдүү (КАК-4.3);

*№5 Адистешүү.* “*Кепти экспертизалоо”:*

- кесиптик ишмердүүлүктө каалагандай формадагы жазылган материалдык алып жүрүүчүлөргө (кол жазма, машинада жазма, электрондук, тыбыш чыгаруучу) кепти изилдөө жана экспертизалоо ыкмаларын колдонууга жөндөмдүү (КАК-5.1);

- процессуалдык жана процессуалдык эмес иш-аракеттерге катышууда жарандык, административдик, кылмыш сот өндүрүшүндө фактыларды (иштин жагдайын) көрсөтүү максатында кептик чыгарма объекттерин алдын-ала табууда, фиксациялоодо, алууда кеп экспертизасы ыкмаларын жана каражаттарын колдонууга жөндөмдүү (КАК-5.2);

- сот өндүрүшү чөйрөсүндө документ, буюмдук далил, жана башка иш материалы катары тартылган кеп чыгармаларын заманбап изилдөө мүмкүнчүлүктөрү боюнча кеп экспертизасын дайындоо жана жүргүзүү маселелери боюнча укук колдонуу ишмердүүлүгүнүн субъекттерине методикалык жардам көрсөтүүгө жөндөмдүү (КАК-5.3).

5.2. Адистик боюнча НББПнын структурасына талаптар.

Адистик боюнча НББП төмөнкү окуу циклдерин окутат (таблица):

С.1 - гуманитардык, социалдык жана экономикалык цикл;

С.2 - математикалык жана табигый илимий цикл;

С.3 -кесиптик цикл жана бөлүмдөр;

С.4 – дене тарбия;

С.5 – практика жана(же) илимий-изилдөө иши

**Адистик боюнча НББПнын таблица-структурасы**

|  |  |  |  |  |
| --- | --- | --- | --- | --- |
| **НББП ДЦнын коду** | **Окуу циклдери жана аларды өздөштүрүүнүн долбоорлонгон жыйынтыктары** | **Эмгек сыйымдуулугу (зачеттук бирдиктер)** | **Болжолдуу программаларды, окуу китептерин жана окуу куралдарын иштеп чыгуу үчүн дисциплиналардын тизмеси** | **Түзүлүүчү компетенциялардын коддору** |
| С.1 | **Гуманитардык, социалдык жана экономикалык цикл** | 36 (1080)(\*) |  |  |
|  | Базалык бөлүм  Циклдин базалык бөлүмүн окуунун жыйынтыгында студент билиши керек:  **Философия, Кыргызстандын тарыхы боюнча:**   * Философиянын ар тараптуулугун жана анын маданияттагы, ааламдын илимий, философиялык жана диний картиналарындагы ордун, адамдын жашоосунун маани- маңызын жана милдетин айырмалай билүү; * Адамдагы руханий жана дене-мүчөлүк, биологиялык жана социалдык башаттардын өз ара байланыштарынын маанисин, адамдын жаратылышка болгон мамилеси жана адамдын жаратылышта жашоосунун азыркы күндөгүбири-бирине карама-каршы келүүлөрүнүн маанисин түшүнүү; * Инсандын пайда болуу шарттарын, анын эркиндигин жана жашоонун,жаратылыштын, маданияттын сакталышы үчүн жоопкерчилигин билүү;   Тарыхта жана адамдын жүрүш-турушундагы зордук-зомбулуктун жана зомбулуксуздуктун ролун, адамдын башка бирөөлөргө жана өзүнө болгон мамилесиндеги адеп-ахлактык милдеттердин ролун билүү;   * адамдын билиминин ар-түрдүүлүгү тууралуу, чындык менен адашуунун, билим менен ишенимдин, адамдын тиричилик аракетиндеги рационалдуулук менен рационалдуулуксуздуктун катышы тууралуу, руханий баалуулуктар, алардын күнүмдүк тиричиликтеги жана чыгармачылыктагы мааниси тууралуу билүү; * Илимдин цивилизацияны өнүктүрүүдөгү ролун, илим менен техниканын өз ара аракеттешүүсүн, алар менен байланышкан азыркы күндөгү социалдык жана этикалык маселелерин билүү, илимий рационалдуулуктун баалуулуктарын жана анын тарыхый типтерин түшүнүү, илимий таануунун түзүлүшүн,формаларын, ыкмаларын жана эволюциясын билүү; * Тарыхтын илим катары, анын гуманитардык билимдердин тутумундагы орду тууралуу түшүнүү, тарыхый ойлонуунун негиздерине ээ болуу; * Тархый билимдин булактары жана алар менен иштөө ыкмаларын билүү; * Адамзаттын тарыхынын негизги этаптары жана алардын хронологиясы тууралуу илимий ой пикирге ээ болуу; * Өткөн тарыхка баалуу мамиле кылууга тиешелүү суроолор боюнча өзүнүн позициясын негиздеп, билдире алуу;   **Кыргыз (орус) жана чет тилдер тармагында**:   * лексикалык бирдиктердин айкалышынын жана негизги сөздөрдү түзүүчү үлгүлөрдүн негизги ыкмалары туурасында түшүнүк алуу; * кесиптик жана турмуштук коммуникация чөйрөлөрүндө колдонулуучу кеп ишмердүүлүгүнүн көндүмдөрүнө жана билимдерине, эл алдында сүйлөө негиздерине ээ болуу; * иштиктүү жазышуу формаларын билүү, келишимдердин, контракттардын жана патенттердин формалары туурасында түшүнүккө ээ болуу; * башкаруучулук ишмердүүлүктө тексттик документтерди даярдоону билүү; * расмий-иштиктүү жазма кептин ченемдерин өздөштүрүү; * кептик баарлашуунун ар кандай түрлөрүнө жараша тилдик материалдарды тандоону кабыл алуу жана мүнөздүү ыкмаларын үйрөнүү; * кептик баарлашуунун тигил же бул формасына багытталган текстти редакциялай билүү; стилистикалык түзүлгөн текстти өз алдынча кайра оңдой билүү, тилдердин ортосунда лингвистикалык байланышты орнотуу ыкмаларын билүү; * адистик боюнча түп нускадагы адабият менен иштей билүү; * сөздүк менен иштөөнү билүү (транскрипцияны окуу, сөздөрдүн түз жана каймана маанисин түшүнүү, фразеологиялык бирдиктердин маанисин табуу) * адистиктеги негизги чет тилдеги терминологияны сүйлөй билүү; * адистик адабият боюнча реферат жазуунун жана аннотация жазуунун негиздерин билүү; * иш жүзүндө андан ары пайдалануу үчүн расмий-иштиктүү стилди өздөштүрүү * кыргыз адабий тилинде жазуу жана оозеки формаларда өз оюн логикалуу жана ырааттуу бере билүү. | 34 (1020)  (\*) | Кыргыз тили жана адабияты  Орус тили  Чет тили  Кыргызстандын тарыхы  Философия  Манас таануу | ЖК-1 -  ЖК-6  ИК-1 -  ИК-6  СИЖМК-1  СИЖМК-5 |
|  | **Вариативдүү бөлүк**  **(билимдер, билгичтиктер, көндүмдөр) ЖОЖдун НББП менен аныкталышат** | 2 (60) |  |  |
| **С.2** | **Математикалык жана табигый илимий цикл** | 14 (420) (\*) |  |  |
|  | Базалык бөлүм  Циклдин базалык бөлүгүн үйрөнүүнүн натыйжасында студент:  ***билүүсү керек:***  азыркы дүйнөдө, дүйнөлүк маданиятта жана тарыхта математиканын ролу жана орду;  математикалык ой толгоо, математикадагы индукция жана дедукция, математикалык талкуулардын жана математикалык далилдердин принциптери;  математикалык курамдар тууралуу;  математикалык моделдөө тууралуу;  математикалык логика жана анын информатикадагы тиркемелери тууралуу;  маалыматтар, аны сактоо, иштеп чыгуу жана берүү ыкмалары тууралуу;  профессионалдык ишмердүүлүктү стандарттык программалык камсыз кылуу тууралуу;  кыргыз республикасындагы маалыматты жана мамлекеттик сырды сактоо чөйрөсүндө мамилелерди укуктук жөнгө салуу туурасында;  гуманитардык изилдөөлөрдөгү математика менен информатиканын орду туурасында;  табигый таануунун өнүүгүсүнүн негизги этаптары, азыркы табигый таануунун өзгөчөлүктөрү, ньютондук жана эволюциялык парадигмалар туурасында;  мейкиндик жана убакыт концепциялары туурасында;  симметрия жана сактоо мыйзамдарынын принциптери туурасында;  табигый таануунун абалынын түшүнүгү туурасында;  табигатты сүрөттөөдө концептуалдык жана континуалдык салттар туурасында;  табигый таанунун динамикалык жана симметриялык мыйзам ченемдүүлүктөрү туурасында;  табигаттагы тартиптүүлүк жана тартипсиздик, физикалык обьектилердеги курулуштардын тартибинин шайкештиги, тартипке салынгандан тартипке салынбаган абалга өтүү жана тескерисинче;  жандуу жана жансыз организмдеги өзүн-өзү уюштуруу туурасында;  материядагы микро жана мега дүйнөнүн курамдык элементтеринин иерархиясы туурасында;  физикалык, химиялык жана биологиялык процесстердин ортосундагы байланыш туурасында;  жандуунун спецификасы, эволюциянын принциптери, тирүү тутумдардын кайра өндүрүлүшү жана өнүгүшү жана алардын гомеостаздагы бүтүндүүлүгү туурасында; иерархиялуулук, жандуу тутумдардын асимметриясынын функционалдуулугу жана уюштуруу деңгээли туурасында;  биологиялык көп кырдуулук, анын биосферанын туруктуулугун сактоодогу ролу жана тутумдуулуктунун принциптери туурасында; психологиянын физиологиялык негиздери, социалдык жүрүш-туруш, экология жана адамдын ден соолугу туурасында; организм менен чөйрөнүн өз ара мамилеси, организмдердин коомчулугу, экотутумдар, жаратылышты коргоо жана жаратылышты туура пайдалануу принциптери туурасында; адамдын жер эволюциясындагы ролу туурасында, ноосфера жана бирдиктүү маданият парадигмасы туурасында;  математиканын негизги ыкмалары туурасында; билүү жана колдоно билүү; математикалык анализдин негиздери; алгебра, геометрия жана дискреттик математиканын негиздери; дифференциялык теңдемелердин теориясынын жана сандык ыкмалардын негиздери;  болуу мүмкүндүгү жана математикалык статистика теориясынын негиздери;  маалымат түшүнүгү, аны сактоо жана иштеп чыгуу жолдору;  ЭЭМдин курамы, иштөө принциптери жана негизги мүмкүнчүлүктөрү;  өзүнүн профессионалдык ишмердүүлүгү камсыз кылуудагы стандарттык программалык камсыз кылуусу.  ***Билүүсү керек:***  Математиканын негизги ыкмаларын жана түшүнүктөрдү; соттук-эксперттик изилдөөлөрдө колдонулган математикалык ыкмаларды; математикалык далилдерди, математикалык анализдин негизги идеяларын; болуу мүмкүнчүлүгү теориясынын элементтерин; математикалык статистиканын негизги түшүнүктөрүн;  Информатика түшүнүктөрүн: маалыматтар, маалымат, билим, информациялык процесстер, информациялык тутумдар жана информациялык жабдуулар; сактоонун негизги принциптери жана эрежелери, компьютердик маалыматты издөө, иштеп чыгуу жана берүү;  Кыргыз Республикасынын мамлекеттик органдарындагы мекемелерди жана тутумдарды түзүүнүн негизги мыйзамдуулуктары жана информациялык процесстерде функциялаштыруу;  Укуктук чөйрөдө, изденүүдөгү методдор колдонмолор, системалыштыруу жана укутук маалыматты иргөө, маалыматты коргоодогу негизги методдор жана ыкмалар АТТКнин предмети,негизги так илим принциптер, мыйзамдар, категориялар, анан дагы мазмуну жана бири-бири менен байланышы; материалистик, практикалык жана экологиялык көз караштарды калыптандыруудагы профессионалдык ишмердүүлүккө багытталган. АТТКнын ролу; Так илимий методдорду таанудагы жана изилдөөдөгү юридикалык ишмердүүлүк; азыркы экологиялык маселелер жөнүндө, адамдын экологиясы,курчап турган чөйрөнү коргоо жөнүндө жана жарандардын экологиянын бузулушуна жооптуулугу; курчап турган чөйрөнү биотикалык жактан жөнгө салуу жөнүндө илимий берүүлөр жана биосферанын туруктуулугунун чегине жетиши жөнүндө жана курчап турган чөйрөнүн динамикасынын абалында туруш үчүн (көз салуу ) студенттердин негизги мониторинг принциптерин түшүнүүнү жөнгө салуу курсун окутуунун жыйынтыгында;  **жасай билиши керек:**  Юридикалык ишмердүүлүктө математикалык методдордун моделин колдонуу; моделдештирүү системасында методдорду тандоо; юридикалык ишмердүүлүктө азыркы маалымат-коммуникациялык технологияларды колдонуу; азыркы маалыматтык технологиялар үчүн изденүүнү жана укуктук маалыматты кайра иштетүү, юридикалык документтерди каттоо жана статистикалык маалыматты анализдеп жүргүзүүнү колдонуу; так илимий билимдин багыт берүү системасында жансыз жана жандуу жаратылыш жөнүндө толугу менен сунуштоо; азыркы эстетикалык билимдин өзгөчөлүк мүнөздөрүн түшүнүү , так илимий билимдин өнүгүү этаптары; так илимий методду таанууну колдонуу жана юридикалык ишмердүүлүктө изилдөө жүргүзүү; актуалдуу экологиялык суроолорду үйрөнө билүү үчүн түшүнүктүү методологиялык мамилени колдонуу;  **ээ болуу керек:**  маалыматты математикалык иштеп чыгуунун негизги методдоруна; математикалык логиканын меттоддоруна; жалпы жана кесиптик багыттагы программалык каражаттар менен иштөө көндүмдөрүнө; кесиптик ишмердүүлүктүн тиешелүү чөйрөлөрүндөгү укуктук ченемдерди ишке ашыруу үчүн мааниси бар маалыматтарды топтоо жана иштеп чыгуу көндүмдөрүнө; кеңселик тиркемелер менен иштөөжана Интернет глобалдык маалымат тармагындагы маалыматты издөө көндүмдөрүнө; так илимдердин терминологиясына; иликтөө иш аракеттеринде изилдөөнүн так илимий методдорду колдонуу көндүмдөрүнө; коомчулуктун алдында турган, бала кезинен баштап адамдарды биосфераны коргоо жаатында экологиялык тарбиялоо жана билим берүү чоң мааниге ээ болгон маселелерди ийгиликтүү чечүү көндүмдөрүнө; | 10 (300) (\*) | Математика жана информатика  Азыркы  табигый  таануунун концепциясы (АТТК)  Экология | ЖК-1  ЖК-6  ИК-1  ИК-6  СИЖМК-1  СИЖМК-5 |
|  | **Вариативдүү бөлүк (билимдер, билгичтер, көндүмдөр жождун НББП менен аныкталышат)** | 4 (120) |  |  |
| С.3 | **Кесиптик цикл** | 212 -220 (6360-6600) (\*) |  |  |
|  | Базалык (жалпы кесиптик) бөлүм  Циклдин базалык бөлүмүн окуунун жыйынтыгында билим алуучу төмөнкүлөрдү:  **билүүсү керек:**  экономиканын объектисинин туруктуулугун камсыз кылуу принциби, техногендик өзгөчө кырдаалдар жана жаратылыш кубулуштарын түпкүлүгүнүнө баа берүү, ушул эле учурда Кыргыз Республикасынын улуттук коопсуздугун чыңдаган коркунуч катары терроризмге карама-каршы шарттын;  кесиптик ишмердүүлүктө жана турмуштагы негизги потенциалдык коркунучтардын түрлөрү жана алардын аягында эмне болорун, аларды реализациялоо мүмкүндүгүнүн төмөндөшү принцибин;  жашоодогу коопсуздуктун укуктук жана уюштуруу негиздерин;  табийгый кубулуштарды жана өзгөчө кырдаалдарды жаратуучу адамдардын өндүрүш ишмердүүлүгүн мүнөздөгөндү;  өзгөчө кырдаалдарда жүрүм-турум эрежелерин жана негизги иш чараларды;  ууланганда, жарадар болгондо, ар түрдүү жаракат алаганда өзүнө жана бири-бирине жардам берүү ыкмаларын жана каражаттарын;  соттук экспертизанын укуктук, теориялык, методикалык жана уюштуруучулук негиздерин;  сот-эксперттик изилдөөнүн ыкмаларынын жана каражаттарынын системасын, издин пайда болушунун табиятын;  соттук экспертизаларды жана изилдөөлөрдү жүргүзүү ыкмаларын;  криминалистикалык жана башка соттук экспертизалардын заманбап мүмкүнчүлүктөрүн;  соттук фотографиянын ыкмаларын, техникалык каражаттардын жана фиксациялоо ыкмаларын,  далилдерди изилдөөнү жана иллюстрациялоону, укук коргоо ишмердүүлүгүндө видеотасмаларды колдонуунун тартибин жана тактикасын, техникалык каражаттарды иштетүүнүн прициптерин;  ар кандай кылмыштын категориялары боюнча окуя болгон жерлерди кароо, башка процессуалдык аракеттерди жүргүзүү жана оперативдик-иликтөө иш-чаралары боюнча ар түрдүү материалдык издерди жана объекттерди табуу, фиксациялоо, алуу жана алдын-ала иликтөөнүн өзгөчөлүктөрүн;  криминалистикалык каттоонун укуктук жана ченемдик базасын, анын системасын жана мазмунун;  тармактык юридикалык илимдердин негизги жоболорун, негизги түшүнүктөрдүн, категориялардын, институттардын, материалдык жана процессуалдык укук тармактарынын субъекттеринин укуктук макамдарынын маңызын жана мазмунун;  криминалистиканын, техникалык каражаттардын жана ыкмалардын түшүнүгүн жана категорияларын жана өзүнчө тергөө амалдарын жүргүзүү тактикасын;  кылмыштардын түрлөрүн жана тайпаларын ачуунун жана иликтөөнүн негизги ыкмаларын;  коррупцияны социалдык-укуктук көрүнүш катары маңызын жана мазмунун;  коррупцияны аныктоону, кылмыштык жүрүм-турум механизминде анын пайда болуу өзгөчөлүктөрүн;  укук коргоо органдарындагы коррупцияны алдын алуунун укуктук, уюштуручулук тактикалык негиздерин;  укук коргоо органдарынын кызматкерлеринин коррупциялык жүрүм-турумдарын алдын алуунун негизги багыттарын;  башкаруу илиминин теориялык негиздерин жана мазмунун, эксперттик мекемелердеги башкаруу системасын уюштурууну;  ар кандай мекемелердин ишмердүүлүгүндөгү иш-кагаздарды жүргүзүүнүн илимий негиздерин;  иш-кагаздарды жүргүзүүнү укуктук-ченемдик жана уюштуруучулук жактан камсыздоону;  укук коргоо ишмердүүлүгүнүн негизги багыттарын менен өзгөчөлүктөрүн жана мыйзамдуулукту бекемдөөдө, анын ролун жана ордун;  Кыргыз Республикасынын мамлекеттик органдарынын системасындагы укук коргоо органдарынын ролун жана ордун, уюштуручулук-укуктук негиздерин;  **жасай билиши керек:**  кан агууда, үшүкка кабылганда, ысык күн өткөндө, электр тогу менен жабырланганда биринчи медициналык жардам көрсөтүүнү;  дозиметриялык көзөмөл аспаптары, химиялык жана радияциялык чалгындоо каражаттарын колдонууну;  соттук экспертизаларды жана изилдөөлөрдү жүргүзүүдө заманбап экперттик технологияларды колдонууну;  окуя болгон жердеги жагдайды фиксациялоо, далилдерди фиксациялоо жана изилдөө маселелрин чечүү үчүн соттук фотография жана видеожазуу ыкмаларын колдонууну;  издерди жана башка материалдык объекттерди табуу, фиксациялоо, алуу жана сактоодо кримналистикалык жана башка илимий-техникалык ыкмаларды колдонууну, аларды кылмышты иликтөөнүн алкагында алдын-ала изилдөөнү;  заманбап криминалистикалык эсептерде колдонуу үчүн эсеп-каттоочу документацияларды түзүүнү;  идентификациялык жана диагностикалык маселелерди чечүүгө багытталган соттук экспертизаларды жана изилддөөлөрдү жүргүзүүнү;  из маалыматтарын анализдөөнү жана баа берүүнү ишке ашырууну;  окуя болгон жердеги материалдык жагдайларга ылайык укук бузуучунун аракеттеринин ыкмаларын жана анын өзгөчө белгилерин аныктоону;  эксперттин корутундусун, алдын-ала изилдөө жөнүндө маалым катты өз алдынча түзүүнү жана ырастоону;  кылмыштуулукка алып келүүчү жагдайларды аныктап, кылмыштардын жана башка укуктук бузууларды алдын алуу иштерин пландаштырууну жана аткарууну;  кызматтык ишмердүүлүктө коррупциялык көрүнүштөргө каршы туруу;  ар кандай укук коргоо органдарынын аткаруучу кызматтары менен ишмердүүлүгүнүн чөйрөлөрүн чектөөнү;  **ээ болуусу керек:**  өрт өчүрүү жана эвакуациялоодо алгачкы каражаттарды пайдалануу эрежелерин;  табийгый жаратылыш кырсыктарда, транспорттук жана өндүрүштүк объекттердеги аварияларда (катастрофаларда), өрт болгондо өзүн-өзү сактоонун жана жабырлануучуларды сактоонун ыкмаларын;  соттук экспертизанын түшүнүк аппаратын жана соттук эксперттин кесиптик лексикасын;  эксперттик изилдөөлөрдүн жыйынтыгы боюнча тыянактарды аргументациялоодо логикалык ой жүгүртүүнү;  соттук экспертизалоо өндүрүшүндө жана процессуалдык иш аракеттерде материалдык издерди фиксациялоо жана изилдөө үчүн соттук сүрөттөрдү жана видео тасмалардын атайын ыкмаларын колдонууну;  издөө жана далилдөөчү маалыматтарды алыш үчүн материалдык издер менен иштөөнүн каражаттарын жана ыкмаларын колдонууну;  эксперттик-криминалистикалык эсептерди киргизүү жана соттук-эксперттик багыттагы суроо-маалыматтык жана маалыматтык-изилдөөчү системаларды колдонууну;  диагностикалык жана идентификациялык маселелерди чечүүчү соттук экспертизаларды жана изилдөөлөрдү жүргүзүүнүн ыкмаларын;  соттук-эксперттик мекемелерде иш-кагаздарын жүргүзүүнү, документтерди каттоо жана эсептөө, алардын аткарылышын көзөмөлдөөнү;  коррупциялык көрүнүштөргө алып келүүчү себептер менен шарттарды аныктоону жана четтетүүнү;  Адистешүү  (\*\*\*) | 149 (4470) (\*) | Эксперттик ишмердүүлүктүн коопсуздугу  Соттук экспертизанын теориясы  Соттук фотография жана видео жазуу  Криминалист-адистин процессуалдык аракетке катышуусу  Трасология жана трасологиялык экспертиза  Документтердин техникалык-криминалисттик экспертизасы  Жазык укугу  Жазык процесстик укук  Криминалистика  Жарандык укук  Жарандык процесстик укук  Администрациялык-жол-жоболоштуруу укугу  Укук коргоо ишмердүүлүгүндөгү атайын техника  Укук коргоо органдары  Мамлекет жана укук теориясы  Криминалистикалык изилдөөлөрдүн азыркы түрлөрү | ЖК-1 -  ЖК-6  ИК-1-  ИК-6  СИЖМК-1  СИЖМК-5  КК-1-  КК-22  КАК |
|  | **Вариативдүү бөлүк (билимдер, билгичтиктер, көндүмдөр жождун НББПсы менен аныкталышат.** | 63-70 (1890-2100) |  |  |
| С.4 | **Дене тарбия** | 400 саат |  | СИЖМК-2  СИЖМК-4 |
| С.5 | **Практика жана (же) илимий-изилдөө иши практикалык билгичтиктер жана көндүмдөр ЖОЖдун НББПсы менен аныкталат.** | 18 (540) |  | ЖК-1-  ЖК-6  ИК-1 -  ИК-6  СИЖМК-1  СИЖМК-5  КК-1-  КК-22  КАК |
| С.6 | **Жыйынтыктоочу мамлекеттик аттестация** | 20 (600) |  | ЖК-1-  ЖК-6  ИК-1 -  ИК-6  СИЖМК-1 СИЖМК-5  КК-1-  КК-22  КАК |
|  | **жалпы эмгек сыйымдуулугу (кредит)** | 300 (9000) |  |  |

(\*)1. НББП ДЦга кирүүчү айрым дисциплиналардын эмгек сыйымдуулугу 10 зачеттук бирдиктерге чейинки интервалда берилет.

2. НББП ДЦны С.1, С.2 жана С.3 базалык түзүүчүлөрдүн кошунду эмгек сыйымдуулугу НББП ДЦда көрсөтүлгөн жалпы эмгек сыйымдуулугунун 50 пайыздан кем эмесин түзүүсү керек.

(\*\*) ДЦ С.2нин аталышы адистигине ылайык билим берүү тармагынын өзгөчөлүктөрүн эсепке алуу менен аныкталат.

(\*\*\*) Адистиктин дисциплиналарынын тизмеси жож тарабынан өз алдынча аныкталат.

(\*\*\*\*) Жыйынтыктоочу мамлекеттик аттестация өзүнө бүтүрүү квалификациялык ишти – дипломдук долбоорду же дипломдук ишти камтыйт.

Мамлекеттик экзамен жождун ыктыяры боюнча киргизилет.

Ар бир дисциплиналык цикл жож белгилеген базалык (милдеттүү) бөлүктөн жана вариативдүү (профилдик) бөлүктөн турат. Вариативдүү (профилдик) бөлүк студенттердин билим жөндөмүн, көндүмдөрдүн негизинде терең билимге ээ болууга мүмкүнчүлүк берет, аларга жождон кийинки билим алуунун програмамасы боюнча окуусун улантууга жана кесиптик ишиндеги көндүмдөрдү өркүндөтүүгө мүмкүндүк берет. Вариативдүү (профилдик) бөлүк эки бөлүктөн турат: жождук компоненттен жана студенттердин тандоосу боюнча дисциплиналардан.

Адисти даярдоонун НББПнын “Окуу жана өндүрүштүк практика, илимий изилдөө иштери” бөлүгү милдеттүү болуп эсептелет жана окуучунун кесиптик-практикалык даярдыгына багыттылган окуу процессин уюштуруу формасы болуп саналат.

Адисти даярдоодо практиканын конкреттүү түрлөрү НББПда аныкталат. Практиканын ар бир түрү боюнча алардын максаттарын жана милдеттерин, программаларын жана отчеттуулуктун формаларын жож аныктайт.

Практикалар соттук-эксперттик мекемелерде жана уюмдарда, илимий-изилдөө институттарында, жана башка ушул адистик милдеттүү түрдө кесиптик иштин түрү жана объектиси катары болуусун талап кылган ишкана жана мекемелерде өткөрүлөт. Практиканы керектүү кадрлары жана илимий-техникалык потенциалы бар жождун структуралык бөлүктөрүндө да өткөрүүгө болот.

Илимий-изилдөө иштери адисти даярдоо НББПнын милдеттүү бөлүгү болуп саналат. Ал жалпы маданияттык жана кесиптик компетенцияларды ЖКББ МББСнын талаптарына ылайык комплекстүү түзүүгө багытталган.

Илимий-изилдөө иштеринин программасын иштеп чыгууда жогорку окуу жайы студентке төмөндөгүдөй мүмкүнчүлүктөрдү берүүгө тийиш:

адистигине жараша ата мекендик жана чет элдик илимдин жана техниканын жетишкендиктерин атайын адабияттардан жана башка илимий маалыматтардан окуп-үйрөнүү;

илимий изилдөө иштерин жүргүзүүгө жана техникалык иштелмелерди аткарууга катышуу;

темага (тапшырмага) ылайык илимий маалыматтарды чогултууну, иштеп чыгууну, анализдөөнү жана системалаштырууну ишке ашыруу;

долбоорлонгон иштердин жана үлгүлөрдүн өндүрүштүк текшерүүсүнө катышуу;

тема же анын бөлүгү (этабы, тапшырмасы) боюнча отчетторду (отчеттун бөлүктөрүн) түзүү;

конференцияларда баяндама жасоо.

Илимий-изилдөө иштерин аткаруу жана алардын жыйынтыгын баалоо процессине жождордун окуу бөлүктөрүндө иш берүүчүлөрдү тартуу менен студенттерде калыптанган компетенциялардын деңгээлин баалоого мүмкүндүк берген кенен талкуулар өтүүсү зарыл. Ошондой эле, көз караштарды калыптандырууга жана маданият деңгээлин аныктоого байланышкан компетенцияларга да баа берүү керек.

**5.3. Адис боюнча НББПсын ишке ашыруунун шарттарына карата талаптар.**

5.3.1. Окуу процессин кадрдык камсыз кылуу.

Адисти даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар (“адис” жана (же) “магистр” квалификациясы (даражасы) жана илимий (же) илимий-методикалык иш менен системалуу алектенген педагогикалык кадрлар менен камсыз кылынышы керек.

Кесиптик циклдин окутуучулары жогорку билимге жана окулуучу дисциплиналардын профилине ылайык илимий даражага ээ болуусу керек.

Билим берүү процессине профилдик ишканалардын жана мекемелердин адистеринин жана жетекчилеринин катарындагы мугалимдер тартылуусу керек.

Илимий даражасы жана (же) илимий наамы бар мугалимдердин жалпы санынын 20 пайызына чейинкилерди беш жылдан кем эмес тиешелүү кесиптик ишмердүүлүктүн жетекчи кызматтарында же жетектөөчү адистиктерде практикалык тажрыйбасы барлар алмаштыра алат.

Билим берүү программасынын (бакалавр) ар бир цикли боюнча окутуучулардын жалпы санынын 40% окумуштуу даражасы же наамы бар окутуучулар түзүшү керек

Окутуучулардын жалпы санынан штаттык окутуучулардын үлүшү – 70%дан кем эмес.

5.3.2. Окуу процессин окуу-усулдук жана маалыматтык камсыз кылуу.

Негизги билим берүү программасы негизги билим берүү программасынын бардык окуу курстарынын окуу-методикалык документациясы, дисциплиналар (модулдар) менен камсыз кылынуусу керек. Ар бир окуу дисциплинасынын (модулдун) мазмуну Интернет тармагына же билим берүү мекемесинин локалдык тармагына киргизилиши зарыл.Окуп жаткандардын аудиториядан тышкаркы иштери методикалык камсыздоолор менен жана аларды аткарууга сарпталган убакытты негиздөө менен коштолууга тийиш.

Методологиялык көрсөтмөлөр студенттерди өз алдынча иштөөсүн үзгүлтүксүз жогорулатуусу зарыл.

Студенттердин өз алдынча иштөөсү академиялык дисциплинанын алкагында аудиториялык жана аудиториядан тышкаркы учурларда окутуучунун жетекчилиги астында жүргүзүлүүсү керек. Студенттердин өз алдынча иштөөсү билгичтикти жана маселелерди чечүүнун практикалык көңдүмдөрүн калыптандырат, логикалык ой жүгүртүүсүн, чыгармачылык активдүүлүгүн, окуу материалдарын өздөштүрүүдө изилдөөчүлүк мамилени, таанып билүү жөндөмүн өстүрөт.

Студенттердин өз алдынча иштөөсүн уюштуруу ЖОЖдун негизги ченемдик документтерине, окуу пландарына, окуу программаларына, курсту өз алдынча окуу үчүн материалдарына жараша жүргүзүлөт.

Өз алдынча иштөө эки түргө бөлүнөт – окутуучунун жетекчилиги астында студенттин өз алдынча иштөөсү (ОЖАСӨАИ) жана студенттин өз алдынча иштөөсү (СӨАИ).

Ар бир сабакка бөлүнгөн окутуучунун жетекчилиги астындагы студенттердин өз алдынча иштөөсүндөгү (СӨАИ) сааттын көлөмү лекциянын, семинардык сабактардын көлөмүнөн төмөн болбошу керек.

Окутуучунун жетекчилиги астында студенттердин өз алдынча иштөөсүнүн материалдарын кафедранын алдыңкы адистери иштеп чыгат жана өзүнө негизги документтерди камтыйт, анын ичинде:

- студентти өз алдынча иштөө процесине багыттаган инструкция;

- дисциплинанын окуп-үйрөнүүнүн бардык мөөнөтү эсептелинген окутуучунун жетекчилиги астындагы студенттердин өз алдынча иштөөсүнүн графиги;

- типтүү жана жумушчу программаларынын негизги бөлүгүнө туура келген тапшырмалар;

- рефераттардын, докладдардын жана чыгармачылык иштердин темалары;

- курстук жана дипломдук иштердин темалары;

- негизги жана кошумча адабияттардын тизмеси;

- кеңеш берүүчү жумуштардын түрлөрү;

- текшерүү формалары жана текшерүүнүн түрлөрү;

- сунуш кылынган иштердин көлөмүн белгиленген мөөнөтүндө аны көрсөтүү ж.б студенттин билимин баалоо критерийлери.

Окуу планындагы ар бир сабактын окуу планы боюнча студенттин өз алдынча иштөөсү типтүү жана жумушчу прогармманын негизги бөлүмдөрүн эске алуу менен аудиторияда жана аудиториядан тышкаркы учурда жана студенттин практикалык жана лабораториялык сабактарда,зачеттордо жана экзаменге даярдануу процессин өзүнө камтуу менен уюштурулат.

Студенттин өз алдынча иштөөсүн көзөмөлгө алуу жетишкендиктин акыркы жыйынтыгына багытталып, балким жазуу түрүндө, оозеки жана башка формада болушу мүмкүн.

Ар бир окуган студент негизги окутулуп жаткан дисциплинанын мазмуну боюнча жана окуу жана окуу-методикалык адабияттарын пайдалануу укугуна ээ болуу макулдашуусу боюнча калыптанган электрондук-китепканалык система менен камсыз болуш керек.

Китепкананын фонду ченемдик талапка туура келгендей толукталышы керек.

Окуу китептерине жакын кошумча адабияттардын фондусунда расмий, сурап билүү-библиографиялык жана адистештирилген мезгилдик басылмалар ар бир жүз окуучуга 1-2 экземплярдан эсептелиши керек.

Электрондук-китепканалык система ар бир окуп-үйрөнүүчүгө окуп-үйрөнүүгө кыйын болгон дисциплиналарга жоопберген Интернет желесинин каалаган точкасына кирүүгө мүмкүндүктү түзгөн кылган жумушчу орундары менен камсыз кылуусу керек.

Ата мекендик, чет өлкөлүк жождор жана уюмдар менен оперативдүү маалымат алмашуу Кыргыз Республикасынын интеллектуалдык менчик мыйзамдарын жана Кыргыз Республикасынын интеллектуалдык менчик тармагындагы Эл аралык келишимдерине болгон талаптарды сактоо менен жүргүзүлөт. Окуп-үйрөнүүчүлөр заманбап профессионалдык маалымат базасына, маалыматтык-сурап-билүү жана издөө системалары менен камсыз болушу керек.

Практикалык машыгууларды өздөштүрүү жана алуу максатында кесипке арналган,тереңдетилген жана алган билимди бекемдеген,билгичтиктер жана машыгуу боюнча милдеттерди аткаруу үчүн практика уюштурулат жана өткөрүлөт.

Практика окуу планында каралган сабактын бир түрү болуп эсептелет. Адисти даярдоодо практиканын узактыгы 10 жумадан кем болбошу керек. Анын ичинде 2 жума-окуу-таанышуу, 8 жума- өндүрүштүк.

Студенттердин практикасына жетекчилик кылууну профессорлор, доценттер жана жождун окутуучулары иш жүзүнө ашырат, алар:

- практиканын башталышына чейин студент-практиканттарга зарыл болгон даярдыктарды уюштуруу;

- окуу планы менен программасына ылайык студенттерге консультация өткөрүү;

- практиканттардын ишканалар, мекемелер, уюмдардын эмгек жана тиричилик жаатында ыңгайлуу шартын түзүүнү, эмгекти коргоо жана техникалык коопсуздук боюнча ички эмгек тартибинин эрежелерин аткаруу боюнча милдеттүү түрдө инструктаж өткөрүүгө көзөмөлдүк кылууну ишке ашыруу;

- окуп жаткандардын практика боюнча отчетун карап чыгат, аткарган иштерине пикирин беришет жана кафедра башчысына студенттин практикалык даярдыгынын жыйынтыгы, практиканын өтүшү боюнча сунуштар менен чогуу сын-пикирлерин жазуу жүзүндө отчет берүү.

- өндүрүштүк практиканын жыйынтыгы боюнча студенттердин илимий конференцияга даярдануусу жана практика боюнча зачет алууда комиссиянын иштерине катышуу.

Студенттердин практикасын өткөрүү жана уюштуруу негизинен мамлекеттик органдарда, соттордо, прокуратура жана башка укук коргоо органдарында, жеке юридикалык фирмаларда, адвокаттык жана нотариалдык кеңселерде, ишканалардын, компаниялардын, банктардын, уюмдардын мекемелердин ж.б. юридикалык кызматтарда ишке ашырылат.

5.3.3.Окуу процессин материалдык-техникалык камсыздоо.

Жож жалпы билим берүү программасын иш жүзүнө ашырууда адистерди даярдоо үчүн лабораториялык, дисциплинардык жана дисциплиналар аралык даярдыктардын, практикалык жана студенттердин илимий-изилдөө иштерин жождун окуу планында каралган аракеттеги санитардык жана өрткө каршы эрежелер менен ченемдердин бардык түрлөрүн өткөрүүнү камсыз кылуу үчүн материалдык-техникалык базасы, ошондой эле криминалистикалык жана атайын техникасы болушу керек.

Адисти даярдоо НББПсын ишке ашыруу үчүн эң кеминде зарыл болгон материалдык-техникалык камсыздоонун тизмеси:

*Лабораториялар:*

Трассологиялык изилдөө;

Документтерди криминалистикалык изилдөө.

*Кабинеттер:*

Чет тилдер;

Информатика (компьютердик класстар);

Криминалистикалык полигон.

Спорттук зал.

Китепкана.

5.3.4.Бүтүрүүчүлөрдү даярдоонун сапатын баалоо.

Жогорку окуу жайы даярдоонун сапатын камсыз кылууга төмөнкүдөй жол менен кепилдик берет:

бүтүрүүчүлөрдү даярдоонун сапатын камсыздоо боюнча өкүлчүлүктөрдү жумушка тартуу боюнча стратегияларды иштеп чыгуу.

билим берүү программамысын мезгил-мезгили менен рецензиялап, мониторинг өткөрүп туруу.

билим деңгээлин, окуп жаткандардын билгендерин, бүтүрүүчүлөрдүн компетенциясын объективдүү баалоо процедурасын иштеп чыгуу;

окутуучулар курамынын компетенттүүлүгүн камсыздоо

иш берүүчүлөрдүн өкүлдөрүнүн катышуусунда белгиленген убакыттарда башка билим берүү мекемелери менен макулдашылган критерийлер боюнча салыштыруу түрүндө текшерүүлөрдү өткөрүү.

Негизги билим берүү программасын өздөштүрүүнүн сапатын баалоо өзүнө жетишкендикти кезектеги көзөмөлдөө, окуучуларды аттестациялоо жана бүтүрүүчүлөрдү мамлекеттик жыйынтыктоочу аттестациялоону камтыйт.

Ар бир сабак боюнча кезектеги жана аралыктагы билимин текшерүү процедурасы менен конкреттүү формалары өз алдынча иштелип чыгат жана окутуунун биринчи айынын аралыгында эле маалымат берүүгө чейин жеткирилет.

Окуучуларды аттестациялоо үчүн алар ээ болгон компетенциясынын деңгээли менен билгенин, билимин баалоого мүмкүн болгон өз алдынча жетишкендиктерине дал келгендей мезгил-мезгили менен жалпы билим берүү программасына жооп бергидей (жетишкендикти кезектеги текшерүү жана аралыктагы аттестациялоо) типтүү тапшырмалар, текшерүү иштери, тесттер жана текшерүүнүн башка формалары менен методдору каражаттарынын фондусу түзүлөт. Баалоо каражаттарынын фондусун ЖОЖ иштеп чыгат жана бекитет.

Баалоо каражаттар фонду ЖКББ МББС ушул адистик боюнча талаптарын толук жана адекваттуу чагылдырууга тийиш, адисти даярдоонун НББПнын максаттарына, милдеттерине жана анын окуу планына дал келиши керек. Алар ушул талаптарга ылайык бүтүрүүчүлөр ээ болгон жалпы маданий жана кесиптик компетенциялардын сапатын баалоону камсыз кылууга багытталган.

Жож окуучулардын кезектеги жетишкендиктерин жана аралыктагы аттестациялоосун алардын келечектеги кесиптик ишмердүүлүгүнүн программаларына максималдуу жакындатуу үчүн шарттарды түзүп берүүсү керек. Ал үчүн конкреттүү сабактардын мугалимдеринен башка, эксперт катары жумуш берүүчүлөр, башка сабактарды окуган мугалимдер жана башкалар активдүү тартылышы керек.

Окуп жаткандарга окуу процессинин сапаты менен уюштурулушуна, мазмунуна андан тышкары айрым окутуучуларды баалаганга толугу менен мүмкүнчүлүк берилиши керек.

Жыйынтыктоочу мамлекеттик аттестация бүтүрүү квалификациялык ишти - дипломдук долбоорду же дипломдук ишти коргоону камтыйт.

Бүтүрүүчүнүн квалификациялык ишинин (дипломдук долбоорунун) мазмунуна, көлөмүнө, жана түзүлүшүнө болгон талап, ошондой эле мамлекеттик экзаменге болгон талаптар жогорку окуу жайы тарабынан аныкталат.

Мамлекеттик экзамендин программасын жож өзү иштеп чыгат.

**ТҮЗҮҮЧҮЛӨР:**

Ушул “Соттук экспертиза” багыты боюнча түзүлгөн жогорку кесиптик билим берүүсүнүн Мамлекеттик билим берүү стандартын КР Билим берүү жана илим министирлигинин базалык ЖОЖ катары КР Өкмөтүнө караштуу Кыргыз мамлекеттик юридикалык академиясында юриспруденция багытындагы жогорку кесиптик билим берүү Окуу-усулдук бирикмеси иштеп чыкты.

ОУБнын төрайымы, ю.и.д., доцент \_\_\_\_\_\_\_\_\_\_\_\_\_\_\_\_\_\_ Дмитриенко И.А.

1. Шаршеналиев А.Ш. ю.и.д., профессор, КМЮАнын илимий-консультациялык

комитетинин төрагасы

2. Жакыбакунов Э.Т. ю.и.д., доцент, КМЮАнын укук жана ишкердик

факультетинин деканы

3. Ким О.Д. ю.и.д., КМЮАнын криминалистика жана соттук

экспертиза кафедрасынын профессору

4. Кочкарова Э.А.-А. ю.и.д., КМЮАнын администрация жана финансы

укугу кафедрасынын профессору

5. Фараджиев М.А. КМЮАнын криминалистика жана соттук

экспертиза кафедрасынын доценти

6. Касымов Т.Д. ю.и.к., КМЮАнын криминалистика жана соттук

экспертиза кафедрасынын доценти

7. Рысмендеев Б.Д. ю.и.д., КМЮАнын конституциялык жана муниципалдык

укук кафедрасынын профессору

8. Самудинов У.М. ю.и.д., доцент, КМЮАнын ишкердик жана эмгек укугу

кафедрасынын деканы

9. Мамыров Э.Т. КР Жогорку Сотунун Конституциялык палатасынын

Төрагасы, КР Жогорку Сотунун Конституциялык палатасынын

Судьясы

10. Боронбаева Д.С. КР Жогорку Сотунун судьясы

11. Акимбаева Г.О. КР Башкы прокуратурасынын Коррупцияга каршы туруу

боюнча башкармалыктын башчысы

12. Табалдиева В.Ш. ю.и.д., профессор, КР ИИМдин Кадрлар

башкармалыгынын башчысы

13. Саматов О.Ж. ю.и.д., профессор, «Энетиль+» башкы директору

14. Токтогулов А.А. ю.и.к., доцент, КР УИА Философия жана саясий-укуктук

Изилдөөлөр институтунун укук бөлүмүнүн жетекчиси

15. Сманалиев К.М. ю.и.д., профессор, Ж. Баласагын атындагы КУУнун

Юридика факультетинин деканы

16. Сулайманова Н.Н. ю.и.д., профессор, КРСУ УПП кафедрасынын башчысы

17. Хамзаева А.Д. ю.и.к., КРСУнун соттук экспертизалар кафедрасынын доценти

18. Кулдышева Г.К. ю.и.к., доцент, ОшМУ юридика факультетинин деканы

19. Жусупбаев К.К. ю.и.к., ОшМЮИнин администрация жана бажы укугу

кафедрасынын доценти

20. Ногойбаева Э.К. ю.и.к., доцент, БААУ, «Эл аралык укук» программасынын башчысы

21. Джоробекова А.М. ю.и.д., профессор, ИИМ Академиясынын илимий иштер

боюнча башчынын орун басары

22. Маматазизова Н.К. ю.и.д., доцент, ИИМ Академия кафедрасынын башчысы